CELEX: 32003D0476
Language: hu
Date: 2003-06-18 00:00:00
Title: A Tanács határozata (2003. június 18.) a Gazdasági és Pénzügyi Bizottság alapszabályának felülvizsgálatáról

Fontos jogi nyilatkozat

|

32003D0476

Hivatalos Lap L 158 , 27/06/2003 o. 0058 - 0060

		A Tanács határozata(2003. június 18.)a Gazdasági és Pénzügyi Bizottság alapszabályának felülvizsgálatáról(2003/476/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 209. cikkére,tekintettel a Bizottság véleményére [1],mivel:(1) A Szerződés 114. cikke (2) bekezdésének megfelelően Gazdasági és Pénzügyi Bizottság felállítására került sor 1999. január 1-jén.(2) a Tanács 1998. december 21-én elfogadta a Gazdasági és Pénzügyi Bizottság összetételéről szóló 98/743/EK tanácsi határozatot [2].(3) a Tanács 1998. december 31-én elfogadta a Gazdasági és Pénzügyi Bizottság alapszabályáról szóló 1999/8/EK tanácsi határozatot [3]; ez az alapszabály tette lehetővé a Bizottság eddigi zavartalan működését.(4) Az Európai Tanács 2002. decemberi koppenhágai ülésén az állam-, és kormányfők által elfogadott határozatot követően 10 új tag írta alá 2003. április 16-án az Európai Unióhoz történő csatlakozásról szóló szerződést és ezek az államok várhatóan 2004. május 1-jén csatlakoznak.(5) A Gazdasági és Pénzügyi Bizottságnak a bővítés után is hatékonyan kell folytatnia munkáját.(6) Fontos megőrizni a bizottság hatékonyságához hozzájáruló elemeket.(7) Ez megköveteli a bizottság munkamódszereinek kiigazítását.(8) E kiigazítás hatással lesz a nemzeti központi banki szakértők részvételére; fontos igénybe venni szakértelmüket és elemzésekbe való betekintésüket és továbbra is bevonni őket azon ügyekbe, melyek körében felelősséget viselnek.(9) A Gazdasági és Pénzügyi Bizottság alapszabályát ennek megfelelően módosítani kell,A KÖVETKEZŐKÉPPEN HATÁROZOTT:1. cikkA Gazdasági és Pénzügyi Bizottságnak az 1999/8/EK tanácsi határozat mellékletében meghatározott alapszabálya helyébe az e határozat mellékletében meghatározott szöveg lép.2. cikkEzt a határozatot az Európai Unió Hivatalos Lapjában ki kell hirdetni.Ez a határozat 2003. július 1-jén lép hatályba.Kelt Luxembourgban, 2003. június 18-án.a Tanács részérőlaz elnökG. Drys[1] 2003. május 21-i vélemény (a Hivatalos Lapban még nem tették közzé).[2] HL L 358., 1998.12.31., 109. o.[3] HL L 5., 1999.1.9., 71. o.--------------------------------------------------MELLÉKLET"MELLÉKLETA GAZDASÁGI ÉS PÉNZÜGYI BIZOTTSÁG ALAPSZABÁLYA1. cikkA Gazdasági és Pénzügyi Bizottság (bizottság) ellátja az Európai Közösséget létrehozó szerződés 114. cikkének 2. és 4. bekezdésében leírt feladatokat.2. cikkA bizottság, többek között;- konzultációs céllal megkereshető azon döntéshozatali eljárásokban, amelyek a gazdasági és monetáris unió harmadik szakaszának árfolyam mechanizmusára vonatkoznak,- a Szerződés 207. cikkének sérelme nélkül előkészítheti a Tanács vizsgálatait az euró árfolyamának alakulásával kapcsolatban,- biztosíthatja azon kereteket, amelyek között a Tanács és az Európai Központi Bank (EKB) párbeszédét elő lehet készíteni és minisztériumi, nemzeti központi banki, Bizottsági és EKB vezető tisztségviselői szinten le lehet folytatni.3. cikkA bizottság tagjai és póttagjai feladataik végzése során a Közösség általános érdekeinek szem előtt tartásával járnak el.4. cikkA bizottság két felállásban ülésezik: vagy a közigazgatás, a nemzeti központi bankok, a Bizottság és az EKB képviselőiből kiválasztott tagok, vagy a közigazgatás, a Bizottság és az EKB képviselőiből kiválasztott tagok összetételében. Teljes ülés esetén a bizottság rendszeresen felülvizsgálja azon ügyek listáját, melyek tárgyalásakor a nemzeti központi banki tagok részvétele az ülések során elvárt.5. cikkA bizottság egyszerű többséggel fogadja el a véleményeket, beszámolókat, és közleményeket, amennyiben azok szavazást igényelnek. A bizottság minden egyes tagja egy szavazattal rendelkezik. Mindazonáltal, ha olyan kérdésben kell tanácsot adni, vagy véleményt nyilvánítani, amelyben később tanácsi határozathozatalra kerülhet sor, a nemzeti központi bankok tagjai (ha jelen vannak) és a Bizottság képviselői teljes tanácskozási jogkörrel vehetnek részt a vitákban, de szavazati joggal nem rendelkeznek. A bizottság beszámol a vita során kifejtett kisebbségi vagy eltérő véleményekről is.6. cikkA bizottság tagjai közül, egyszerű többséggel két éves időszakra választja meg az elnökét. A kétéves időszak megújítható. Az elnököt azon tagok közül választják meg, akik saját országuk közigazgatásának vezető tisztségviselői. Az elnök szavazati jogát helyettesére ruházza át.7. cikkAkadályoztatása esetén feladatainak ellátásában az elnököt a bizottság alelnöke helyettesíti, akit azonos szabályok szerint választanak meg.8. cikkAmennyiben a bizottság másként nem határoz, a póttagok részt vehetnek a bizottság ülésein. A póttagok szavazati joggal nem rendelkeznek. A bizottság ellenkező döntése hiányában a vitákban nem vesznek részt.Az a bizottsági tag, aki nem tud részt venni a bizottság ülésén, funkcióit átruházhatja a póttagok egyikére. Az átruházás történhet a bizottság egy másik tagjára is. Erről az elnököt és a titkárt az ülést megelőzően írásban értesíteni kell. Kivételes körülmények között az elnök elfogadhatja a helyettesítés egyéb módját is.9. cikkA bizottság póttagjait, illetve albizottságokat vagy munkacsoportokat bízhat meg egyes kérdések tanulmányozásával. Ezekben az esetekben az elnöki feladatokat a bizottság által kijelölt bizottsági tag, vagy póttag látja el. A bizottság tagjai, póttagjai, albizottságai, vagy munkacsoportjai szakértőket is segítségül hívhatnak.10. cikkA bizottságot az elnök hívja össze saját kezdeményezésére, illetve a Tanács, a Bizottság, vagy legalább négy bizottsági tag kérésére.11. cikkA bizottságot az elnök képviseli; így különösen, a bizottság felhatalmazhatja az elnököt, hogy a bizottsági megbeszélésekről tájékoztatást adjon, és szóban magyarázatot fűzzön a bizottság által kidolgozott véleményekhez és közleményekhez. Az elnök feladata a kapcsolattartás a bizottság és az Európai Parlament között.12. cikkA bizottság tevékenysége nem nyilvános. Ugyanezen szabály vonatkozik a póttagok, az albizottságok és a munkacsoportok tevékenységére is.13. cikkA bizottság munkáját a titkár irányítása alatt álló titkárság segíti. A titkárról és a titkárság személyi feltételeiről a Bizottság gondoskodik. A titkárt a bizottsággal történő egyeztetést követően a Bizottság nevezi ki. A titkár és a titkárság a bizottság útmutatásai alapján látja el a bizottság által megszabott feladatokat.A bizottság kiadásait a Bizottság költségvetési előirányzatai tartalmazzák.14. cikkA bizottság maga állapítja meg eljárási szabályzatát."--------------------------------------------------